ERRATUM ET ADDENDUM /
ISPRAVKA I DOPUNA
doi:10.5937/asn1266219E

ERRATUM ET ADDENDUM / ISPRAVKA I DOPUNA
časopisa Acta Stomatologica Naissi

U Suplementu broj 1, vol. 28, 2012. god. na strani 91 umesto rezimea broj 23 "ČUVANJEM ZDRAVLJA POBEĐUJEMO BOLEST" autora Olivere Milovanović, treba da stoji rezime:

PREVENCIJA ORALNOG ZDRAVLJA

Olivera Milovanović
Dom zdravlja Ćuprija, Srbija

**CILJ:** Planiranje stomatološke zdravstvene zaštite u lokalnoj zajednici, u saglasnosti sa Nacionalnim programom preventivne stomatološke zaštite.

**METODOLOGIJA:** Plan preventivnih mera sačinjen je na osnovu retrospektivne i evaluacione analize višegodišnjih izveštaja o sprovođenju stomatološke zaštite i protokola o zdravstveno vaspitnom radu.

**REZULTATI:** U zaštiti oralnog zdravlja lokalnog stanovništva, primarno mesto zauzimaju mere na sprečavanju, ranom otkrivanju i suzbijanju oboljenja, kroz sve oblike preventivnog rada. Učešće celokupne zajednice ogleda se u okviru plana osposobljavanja na prepoznavanju sopstvene uloge i odgovornosti, kako za svoje tako i zdravlje svakog pojedinca u zajednici, i za sada se realizuje kroz operativne planove i u okviru promotivnih kampanja: Nedelja zdravlja usta i zuba, Oktobar-mesec pravilne ishrane, Oktobar- mesec oralne higijene.

**ZAKLJUČAK:** Planiranje i dinamika sprovođenja Programa u lokalnoj zajednici zavisi od mnogo faktora, a najviše od motivisanosti kadrova, stručnih timova, finansijskih sredstava i entuzijazma pojedinaca.

**PREDLOG MERA:** Uključivanje lokalne zajednice u deo programa zaštite zdravlja usta i zuba, treba definisati opštim i specifičnim ciljevima:

- Planski obuhvatiti celokupnu populaciju primenom svih metoda i sredstava zdravstvenog vaspitanja;

- Sistematskim merama uticati na sprečavanje, rano otkrivanje i suzbijanje karijesa, oboljenje parodontalnih tkiva i anomalije u razvoju vilica i zuba;

- Osposobiti zajednicu i pojedince da prepoznaju značaj, obavezu i odgovornost za stanje oralnog zdravlja;

- Povećati procenat stanovništva sa zdravim ustima i zubima i smanjiti procenat ortodontskih anomalija;

- Povećati obuhvat dece preventivnim i profilaktičkim merama u okviru predškolske i školske stomatološke nege;

- Uključiti sve segmente lokalne zajednice u promociju oralnog zdravlja, sa ciljem podizanja stomatološke zdravstvene kulture;

- Planski rad na edukaciji trudnica i mladih majki iz oblasti prevencije oralnog zdravlja;

- Donošenje i realizacija zakonskih akata od značaja za promociju oralnog zdravlja;

- Multisektorska saradnja na prevenciji oralnog zdravlja;

- Aktivno učešće medija u stomatološkoj zdravstvenoj zaštiti.

Nosilac Programa preventivne stomatološke zaštite je stomatološka služba, a učesnici su svi segmenti društvene zajednice.